PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:2001/VP/2/1/256						Bratislava 31.08.2001

Protimonopolný úrad Slovenskej republiky, II. výkonný odbor, ako úrad príslušný na konanie podľa zákona č.145/1995 Z.z. o správnych poplatkoch v znení neskorších predpisov 
rozhodol

podľa § 10 ods. 1 zákona č. 145/1995 Z.z. o správnych poplatkoch v znení neskorších predpisov tak, že vracia 100% správneho poplatku uhradeného prevodom na jeho účet vo výške 5 000,- Sk (slovom: päťtisíc slovenských korún) účastníkovi správneho konania spoločnosti J.C.DECAUX SLOVAKIA, s.r.o. so sídlom Bosákova 4, 851 04 Bratislava vo veci vydania rozhodnutia o tom, či jej činnosti a konania nie sú v rozpore s § 3 a § 4 zákona č. 188/1994 Z.z. o ochrane hospodárskej súťaže v znení neskorších predpisov na účet vedený v Československej obchodnej banke, a.s. Bratislava, číslo účtu: 802112223/7500. 

Odôvodnenie :

Protimonopolnému úradu Slovenskej republiky, II. výkonnému odboru (ďalej len "úrad") bola dňa 30.4.2001 doručená žiadosť spoločnosti J.C.DECAUX SLOVAKIA, s.r.o. so sídlom Bosákova 4, 851 04 Bratislava (ďalej len "JCD") v zastúpení JUDr. Evy Hladkej, advokátky so sídlom Slovnaft, a.s. - DOČ, 824 12 Bratislava 23 o vydanie rozhodnutia o tom, že uzatvorená zmluva s mestom Košice nie je v rozpore s § 3 a § 4 zákona č. 188/1994 Z.z. o ochrane hospodárskej súťaže v znení neskorších predpisov (ďalej len "zákon") alternatívne že uzatvorená zmluva s mestom Košice spĺňa podmienky určené v § 5 ods. 4 zákona a po dobu aspoň siedmych rokov sa na ňu nevzťahuje zákaz podľa § 3 a § 4 zákona. 

Úrad na základe analýzy predložených podkladov a informácií dospel k záveru, že uzatvorená zmluva medzi spoločnosťou JCD a mestom Košice nie je dohodou uzatvorenou medzi podnikateľmi a nemohol vo veci vydať tzv. "negatívny atest". Úrad dňa 25.06.2001 vydal rozhodnutie č. 2001/ZK/2/1/194, ktoré nadobudlo právoplatnosť dňa 27.06.2001. Týmto rozhodnutím správne konanie zastavil. Vzhľadom na to, že podnikateľ JCD zaplatil správny poplatok bez toho, aby bol na to povinný, úrad rozhodol o jeho vrátení, tak ako je uvedené vo výrokovej časti tohto rozhodnutia. 

Poučenie:

Podľa ustanovenia § 10 ods. 6 zákona č. 145/1995 Z.z. o správnych poplatkoch v znení neskorších predpisov sa proti tomuto rozhodnutiu nemožno odvolať. Rozhodnutie nadobúda právoplatnosť dňom doručenia.

	JUDr. Dušan Bernáth
riaditeľ II. výkonného odboru 	

Rozhodnutie dostane:

1. JUDr. Eva Hladká, advokátka, Slovnaft, a.s. - DOČ, 824 14 Bratislava 
2. J.C.DECAUX SLOVAKIA, s.r.o., Bosákova 4, 851 04 Bratislava